
ΑΠΟΦΑΣΕΙΣ 

(ΐ) 

Πολιτογράφηση Αλλογενών Αλλοδαπών 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με την Φ. 7399/6086/5.4.2001 απόφαση του Υφυπουρ¬ 
γού Εσωτερικών Δημ. Διοίκησης & Αποκ/σης, έγινε δεκτή 
η από 7.7.1999 αίτηση πολιτογράφησης του αλλογενούς 
αλλοδαπού ΜΟΥΣΣΑ ΜΠΑΣΣΑΡ του ΧΑΝΙ, για την από¬ 
κτηση της Ελληνικής ιθαγένειας. 


Με την Φ. 8428/20411/13.7.2001 απόφαση του Υφυ¬ 
πουργού Εσωτερικών Δημ. Διοίκησης και Αποκ/σης, έγινε 
δεκτή η από 19.8.1999 αίτηση πολιτογράφησης της αλλο¬ 
γενούς αλλοδαπής ΟΥΑΚΙΛΕ ΛΙΝΑ συζ. ΜΙΧΑΗΛ, για την 
απόκτηση της Ελληνικής ιθαγένειας. 

Με την Φ. 45636/17803/1.6.2001 απόφαση του Υφυ¬ 
πουργού Εσωτερικών, Δημ. Διοίκησης & Αποκ/σης, έγινε 
δεκτή η από 11.5.1999 αίτηση πολ/γράφησης της αλλο¬ 
γενούς αλλοδαπής ΑΜΠΟΥ - ΜΕΡΧΙ Ντουνιά συζ. Σάκερ, 
για την απόκτηση της Ελληνικής ιθαγένειας. 

Ο ΥΦΥΠΟΥΡΓΟΣ 

Κ. ΚΑΪΣΕΡΛΗΣ 
-♦- 

( 2 ) 

Πολιτογράφηση Αλλογενούς Αλλοδαπού 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με την Φ. 7861/22358/16.7.2001 απόφαση του Υφυ¬ 
πουργού Εσωτερικών Δημ. Διοίκησης & Αποκ/σης, έγινε 
δεκτή η από 28.1.2000 αίτηση πολιτογράφησης του αλ¬ 
λογενούς αλλοδαπού ΜΙΛΟΓΕΒΙΤΣ Βλανταντου Αντρια, 
για την απόκτηση της Ελληνικής ιθαγένειας. 

Ο ΥΦΥΠΟΥΡΓΟΣ 

Κ. ΚΑΪΣΕΡΛΗΣ 
-♦- 

Αριθ. 1066726/505/0015 (3) 

Τρόπος τήρησης του βιβλίου αποθήκης για τις επιχειρή¬ 
σεις που εκμεταλλεύονται Εκκοκκιστήρια - Σπορελαι- 
ουργεία. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της περίπτωσης γ' (υποπερίπτωση γβ') 
του άρθρου 38 του Π.Δ. 186/92 (ΦΕΚ 84 Α') όπως τροπο¬ 
ποιήθηκε με την παράγραφο 40 του άρθρου 9 του Ν. 
2753/99 (ΦΕΚ249 Α'). 

2. Τη με αριθμ. 1039386/441/Α0006/21.4.2000 (ΦΕΚ 
571 Β') κοινή απόφαση του Πρωθυπουργού, και του 
Υπουργού Οικονομικών, για ανάθεση αρμοδιοτήτων 
Υπουργού Οικονομικών στους Υφυπουργούς Οικονο¬ 
μικών. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Τις συνθήκες διεξαγωγής των εργασιών των επιχει¬ 
ρήσεων που εκμεταλλεύονται Εκκοκκιστήρια - Σπορελαι- 
ουργεία καθώς και τον τρόπο τήρησης του βιβλίου απο¬ 
θήκης από τις επιχειρήσεις αυτές, με βάση αποφάσεις 
της Επιτροπής Λογιστικών Βιβλίων (Ε.Λ.Β.) σύμφωνα με 
τις διατάξεις του άρθρου 37 του Κ.Β.Σ. 

4. Την υποχρέωση τήρησης της αναλυτικής λογιστικής 
(ομάδα 9) σύμφωνα με τις διατάξεις του Π.Δ. 1123/1980 
(Ε.Γ.Λ.Σ.) και τις γνωματεύσεις του Εθνικού Συμβουλίου 
Λογιστικής (Ε.Σ.Υ.Λ.) (270/1996, 301/1998) καθώς και τις 
διατάξεις της παραγράφου 6 του άρθρου 38 του Ν. 
2873/2000 (ΦΕΚ 285 Α'). 

5. Την σχετική πρόταση της Ε.Λ.Β. όπως διατυπώθηκε 
κατά την συνεδρίαση της 13.6.2001. 

6. Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζουμε: 

Οι επιχειρήσεις που εκμεταλλεύονται Εκκοκκιστήρια - 
Σπορελαιουργεία, να τηρήσουν το βιβλίο αποθήκης από 
τις διαχειριστικές περιόδους που αρχίζουν την 1.7.2001 
και στο εξής και λήγουν μέχρι και την 31.12.2007 με τον 
ακόλουθο τρόπο: 

Βιβλίο αποθήκης 

Α) Σύσπορου βαμβακιού: κατά την εισαγωγή κατ’ είδος, 
ποσότητα και αξία, κατά την εξαγωγή (για εκκόκκιση) κα¬ 
τά είδος και ποσότητα, της αξίας τιθεμένης με την κοστο¬ 
λόγηση. Κριτήριο για τον χαρακτηρισμό του είδους να 
αποτελεί η ποιότητα όπως καθορίζεται από τον Οργανι¬ 
σμό Βάμβακος. Ο προσδιορισμός της ποσότητας που 
αναλίσκεται στην παραγωγή κάθε ημέρα να γίνεται με βά¬ 
ση τις τεχνικές προδιαγραφές που υπάρχουν και καταχω- 
ρούνται στο βιβλίο παραγωγής κοστολογίου. Η προσαρ¬ 
μογή στην πραγματικότητα της αναλισκόμενης ποσότη¬ 
τας κατ’ είδος σύσπορου βαμβακιού να γίνεται με βάση 
τριμηνιαίες απογραφές οπότε θα εκδίδονται και διορθω¬ 
τικά δελτία εσωτερικής διακίνησης. 

Β) Εκκοκκισμένου βαμβακιού: σε δύο μερίδες διακεκρι¬ 
μένα, δηλαδή μία μερίδα για το εκκοκκισμένο βαμβάκι 
ιδίας παραγωγής και μία μερίδα για το αγοραζόμενο από 
το εμπόριο, τηρούμενες ως προς την εισαγωγή κατά πο¬ 
σότητα (χωρίς διάκριση κατά ποιότητα) και αξία, για το 
αγοραζόμενο από το εμπόριο, της αξίας (κόστους) του 
ιδιοπαραγόμενου εκκοκκισμένου βαμβακιού να τίθεται με 
την κοστολόγηση, ως προς δετήν εξαγωγή κατά ποσότη¬ 
τα και αξία για τις πωλήσεις, της αξίας των προς παραπέ¬ 
ρα βιομηχανοποίηση ποσοτήτων να τίθεται με την κοστο¬ 
λόγηση. 

Η δυνατότητα αυτή δίνεται με τις πιο κάτω προϋποθέ¬ 
σεις α) στα δελτία αποστολής που εκδίδονται για κάθε 
πώληση να αναγράφονται οι αριθμοίτωνπωλουμένων δε¬ 
μάτων, β) στα δελτία αποστολής που παραμένουν ως στέ¬ 
λεχος να αναγράφονται οι αριθμοί των τιμολογίων πώλη¬ 
σης, γ) στο εκδιδόμενο δελτίο εσωτερικής διακίνησης για 
κάθε εξαγόμενη ποσότητα προς βιομηχανοποίηση θα 
αναγράφονται και οι αριθμοί των δεμάτων, δ) να τηρηθεί 
θεωρημένο βιβλίο όπου θα καταχωρούνται τα πιο κάτω 
στοιχεία που λαμβάνονται από τις καταστάσεις ποιοτικής 
ταξινόμησης του προϊόντος που καταρτίζονται από τον 
Οργανισμό Βάμβακος, 1) ο αύξοντας αριθμός της κατά¬ 
στασης, 2) η ημερομηνία, 3) ο αύξοντας αριθμός κάθε δέ¬ 
ματος, 4) η ποιότητα κάθε δέματος και 5) το βάρος. 

Γ) Βαμβακόσπορου, βαμβακελαίου, βαμβακόπιτας και 


αποβάμβακος ως προς την εισαγωγή κατά ποσότητα, κα¬ 
τά προσέγγιση με βάση τις τεχνικές προδιαγραφές, η 
προσαρμογή στην πραγματικότητα να γίνεται με βάση 
τριμηνιαίες απογραφές, οπότε θα εκδίδονται και διορθω¬ 
τικά δελτία εσωτερικής διακίνησης, ως προς την εξαγωγή 
κατά ποσότητα και αξία με βάση τα εκδιδόμενο στοιχεία. 

Στην περίπτωση που η επιχείρηση, υποχρεούται να 
υπολογίζει εσωλογιστικά, σε μηνιαία βάση, το λειτουργι¬ 
κό κόστος, το κόστος παραγωγής και τα αναλυτικά απο¬ 
τελέσματα, η προσαρμογή στην πραγματικότητα να γίνε¬ 
ται με βάση μηνιαίες απογραφές, οπότε θα εκδίδονται και 
διορθωτικά δελτία εσωτερικής διακίνησης. 

Τα μένοντα στο τέλος της χρήσης δέματα να καταχω- 
ρούνται στην απογραφή αναλυτικά κατά ποιότητα με βά¬ 
ση την ταξινόμηση του Οργανισμού Βάμβακος, τον αύξο- 
ντα αριθμό δέματος, ποσότητα και αξία (κόστος παραγω¬ 
γής ή τιμή αγοράς). 

Το βιβλίο παραγωγής κοστολογίου να τηρηθεί σύμφω¬ 
να με τις διατάξειςτου Κ.Β.Σ., σε μερίδες αντίστοιχες του 
βιβλίου αποθήκης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουλίου 2001 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 
-♦- 

Αριθ. 1066722/501/0015 (4) 

Τρόπος τήρησης του βιβλίου αποθήκης για τις επιχειρή¬ 
σεις που ασχολούνται με την εκτροφή πτηνών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της περίπτωσης γ’ (υποπερίπτωση γβ') 
του άρθρου 38 του Π.Δ. 186/92 (ΦΕΚ 84 Α') όπως τροπο¬ 
ποιήθηκε με την παράγραφο 40 του άρθρου 9 του Ν. 
2753/99 (ΦΕΚ249 Α'). 

2. Τη μεαριθμ. 1039386/441/Α0006/21-4-2000 (ΦΕΚ571 
Β') κοινή απόφαση του Πρωθυπουργού, και του Υπουρ¬ 
γού Οικονομικών, για ανάθεση αρμοδιοτήτων Υπουργού 
Οικονομικών στους Υφυπουργούς Οικονομικών. 

3. Τις συνθήκες διεξαγωγής των εργασιών των Επιχει¬ 
ρήσεων εκτροφής πτηνών καθώς και τον τρόπο τήρησης 
του βιβλίου αποθήκης από τις επιχειρήσεις αυτές με βά¬ 
ση αποφάσεις της Επιτροπής Λογιστικών Βιβλίων (Ε.Λ.Β.) 
σύμφωνα με τις διατάξειςτου άρθρου 37 του Κ.Β.Σ. 

4. Την υποχρέωση τήρησης της αναλυτικής λογιστικής 
(ομάδα 9) σύμφωνα με τις διατάξειςτου Π.Δ. 1123/1980 
(Ε.Γ.Λ.Σ.) και τις γνωματεύσεις του Εθνικού Συμβουλίου 
Λογιστικής (Ε.Σ.Υ.Λ.) (270/1996, 301/1998) καθώς και τις 
διατάξεις της παραγράφου 6 του άρθρου 38 του Ν. 2873/ 
2000 (ΦΕΚ 285 Α') . 

5. Τη σχετική πρόταση της Ε.Λ.Β. όπως διατυπώθηκε 
κατά την συνεδρίαση της 13.6.2001. 

6. Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προύπολογισμού, 
αποφασίζουμε: 

Οι επιχειρήσεις που ασχολούνται με την εκτροφή πτη¬ 
νών να τηρήσουν το βιβλίο αποθήκης και παραγωγής κο¬ 
στολογίου για τις διαχειριστικές περιόδους που αρχίζουν 
την 1.7.2001 και στο εξής και λήγουν μέχρι και την 
31.12.2007 με τον ακόλουθο τρόπο: 

α) Για τις πρώτες και βοηθητικές ύλες παραγωγής φυ¬ 
ραμάτων το βιβλίο αποθήκης να τηρηθεί κατ’ είδος, πο¬ 
σότητα και αξία κατά την εισαγωγή κατά δε την εξαγωγή, 
για τα αναλωθέντα στην παραγωγή, κατ’ είδος και ποσό¬ 
τητα κατά προσέγγιση βάσει των σχετικών δελτίων εξα¬ 
γωγής, με προσαρμογή στην πραγματικότητα με έκδοση 
διορθωτικών δελτίων εσωτερικής διακίνησης με βάση 
απογραφή που θα διενεργείται στο χρόνο προσδιορι¬ 
σμού των αποτελεσμάτων, οπότε και θα αναγράφεται και 
η αξία. 

β) Ζωικού πληθυσμού: βα) Νεοσσών κρεατοπαραγωγής 
(εκολλαπτηρίου και αγοραζόμενοι) 1 έως 20 ημερών κατά 
ποσότητα (κεφάλια) κατά την εισαγωγή και κατά την εξα¬ 
γωγή. ββ) Αναπτυγμένων πουλερικών (πάνω από 20 ημε¬ 
ρών) κατά ποσότητα (κεφάλια) κατά την εισαγωγή, η αξία 
(κόστος) να τίθεται στο χρόνο προσδιορισμού των αποτε¬ 
λεσμάτων και κατά ποσότητα (βάρος και κεφάλια) και αξία 
κατά την εξαγωγή. Οι απώλειες (σε κεφάλια) να παρακο- 
λουθούνται σε ξεχωριστή στήλη της εξαγωγής. Να τηρή¬ 
σει λογαριασμούς παραγωγής στους οποίους να εμφανί¬ 
ζονται οι σχετικές πάσης φύσεως δαπάνες παραγωγής. Οι 
δαπάνες αυτές να κατανέμονται κατά φορείς κόστους με 
βάση κατάλληλα κριτήρια, απάτη μέχρι σήμερα πείρα της 
επιχ/σης, που θα εφαρμόζονται όμως πάγια. 

γ) Μερίδα σφαγμένων, η οποία θα χρεώνεται κατά πο¬ 
σότητα σε τεμάχια και με τα αποστελλόμενα στο σφαγείο 
πτηνά θα πιστώνεται σε τεμάχια και κιλά μετά σφαγμένα. 

Γιατο κρέας να τηρήσει μερίδα που να χρεώνεται κατά 
ποσότητα σε κιλά με αντίστοιχη πίστωση των μερίδων 
σφαγμένων και να πιστώνεται κατά ποσότητα (κιλά), και 
αξία για τα πωλούμενα και κατά ποσότητα (κιλά) με τα εκ- 
διδόμενα δελτία εσωτερικής διακίνησης για τα επόμενα 
στάδια επεξεργασίας. 

Κατά τα λοιπά (παρασκευή λοιπών προϊόντων) το βιβλίο 
αποθήκης να τηρηθεί σύμφωνα με τις διατάξεις του Κ.Β.Σ. 

Για τα υποπροϊόντα (κεφάλια, πόδια κ.λπ.) να τηρηθεί 
ξεχωριστή μερίδα ανά υποπροϊόν, ή μερίδα σύμφωνα με 
τον τρόπο που πωλούνται, που να χρεώνεται κατά ποσό¬ 
τητα (σε κιλά και την μονάδα μέτρησης που πωλούνται) με 
αντίστοιχη πίστωση της μερίδας των σφαγμένων και να 
πιστώνεται κατά ποσότητα και αξία για τις πωλήσεις. 

Διευκρινίζεται ότι ο τεμαχισμός των πτηνών και η απο¬ 
στέωση αυτών δεν συνιστά επεξεργασία, αντίθετα, με την 
κατάψυξη αυτών και την παραγωγή προϊόντων κοτόπου¬ 
λου (ρολά, σουβλάκια, γύρο, κ.λπ.) που συνιστούν επε¬ 
ξεργασία και ως εκ τούτου απαιτείται η σύνταξη τεχνικής 
προδιαγραφής. 

Λόγω του τρόπου ρύθμισης των υποχρεώσεων τήρη¬ 
σης του βιβλίου αποθήκης και εκ του γεγονότος ότι η τή¬ 
ρηση βιβλίου τεχνικών προδιαγραφών αποτελεί παρεπό¬ 
μενη υποχρέωση, απαλλάσσονται από την υποχρέωση 
τήρησης του βιβλίου τεχνικών προδιαγραφών για την 
εκτροφή πτηνών. Οι δαπάνες παραγωγής όπως αυτές 
προκύπτουν από τους λογαριασμούς της γενικής λογι¬ 
στικής να κατανέμονται στο χρόνο προσδιορισμού των 
αποτελεσμάτων με βάση κατάλληλα κριτήρια που θα 
εφαρμόζονται πάγια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουλίου 2001 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 


Αριθ. 1066723/502/0015 (5) 

Τρόπος τήρησης του βιβλίου αποθήκης για τις επιχειρή¬ 
σεις που ασχολούνται με εκτροφή ζώων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της περίπτωσης γ’ (υποπερίπτωση γβ') 
του άρθρου 38 του Π.Δ. 186/92 (ΦΕΚ84 Α') όπως τροπο¬ 
ποιήθηκε με την παράγραφο 40 του άρθρου 9 του Ν. 
2753/99 (ΦΕΚ249 Α'). 

2. Τη με αριθμ. 1039386/441/Α0006/21-4-2000 (ΦΕΚ571 
Β') κοινή απόφαση του Πρωθυπουργού, και του Υπουρ¬ 
γού Οικονομικών, για ανάθεση αρμοδιοτήτων Υπουργού 
Οικονομικών στους Υφυπουργούς Οικονομικών. 

3. Τις συνθήκες διεξαγωγής των εργασιών των Επιχει¬ 
ρήσεων εκτροφής ζώων καθώς και τον τρόπο τήρησης 
του βιβλίου αποθήκης από τις επιχειρήσεις εκτροφής ζώ¬ 
ων με βάση αποφάσεις της Επιτροπής Λογιστικών Βι¬ 
βλίων (Ε.Λ.Β.) σύμφωνα με τις διατάξεις του άρθρου 37 
του Κ.Β.Σ. 

4. Την υποχρέωση τήρησης της αναλυτικής λογιστικής 
(ομάδα 9) σύμφωνα με τις διατάξεις του Π.Δ. 1123/1980 
(Ε.Γ.Λ.Σ.) και τις γνωματεύσεις του Εθνικού Συμβουλίου 
Λογιστικής (Ε.Σ.Υ.Λ.) (270/1996, 301/1998) καθώς και τις 
διατάξεις της παραγράφου 6 του άρθρου 38 του Ν. 
2873/2000 (ΦΕΚ 285 Α'). 

5. Την σχετική πρόταση της Ε.Λ.Β. όπως διατυπώθηκε 
κατά την συνεδρίαση της 13.6.2001. 

6. Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζουμε: 

Οι επιχειρήσεις που ασχολούνται με την εκτροφή ζώων 
να τηρήσουν το βιβλίο αποθήκης και παραγωγής κοστο¬ 
λογίου για τις διαχειριστικές περιόδους που αρχίζουν την 
1.7.2001 και στο εξής καιλήγουνμέχρικαιτην31.12.2007 
με τον ακόλουθο τρόπο: 

Α) Κλάδος επεξεργασίας: α) Πρώτων και βοηθητικών 
υλών παραγωγής φυραμάτων, κατ’ είδος, ποσότητα και 
αξία κατά την εισαγωγή, κατά δε την εξαγωγή κατ’ είδος και 
ποσότητα βάσει των σχετικών δελτίων εξαγωγής η αξία να 
αναγράφεται μια φορά στο χρόνο προσδιορισμού των 
αποτελεσμάτων, β) Ζωικού πληθυσμού: βα) "μητέρων" "αρ¬ 
σενικών αναπαραγωγής" σε δύο διακεκριμένες μερίδες κα¬ 
τά ποσότητα (κεφάλια), η αξία να αναγράφεται στο χρόνο 
προσδιορισμού των αποτελεσμάτων (με την αποτίμηση) 
κατά την εισαγωγή και κατά ποσότητα (κεφάλια και βάρος) 
και αξία (για τις τυχόν πωλήσεις) κατά την εξαγωγή, ββ) νε¬ 
ογέννητων, σε ενιαία μερίδα κατά ποσότητα (κεφάλια) κα¬ 
τά την εισαγωγή και κατά ποσότητα (κεφάλια) και αξία (για 
τις τυχόν πωλήσεις) κατά την εξαγωγή. Οι ποσότητες (κε¬ 
φάλια) αυτών που μεταφέρονται στους χώρους πάχυνσης 
των απωλειών (θανάτων) και αυτών που πωλούνται, να πα- 
ρακολουθούνται σε διακεκριμένες στήλες της εξαγωγής, 
βγ) Παχυνομένων, σε ενιαία μερίδα κατά ποσότητα (κεφά¬ 
λια) κατά την εισαγωγή και κατά ποσότητα (σε ξεχωριστές 
στήλες για τις απώλειες, τα σφαγμένα και για τις πωλήσεις) 
και αξία (για τις πωλήσεις), κατά την εξαγωγή, βδ) Σφαγμέ¬ 
νων θα χρεώνεται κατά ποσότητα (σε κεφάλια και κιλά) τα 
σφαγμένα και θα πιστώνεται κατά ποσότητα (σε κιλά) ξε¬ 
χωριστά για το κρέας, και τα υποπροϊόντα (κεφάλια, δέρ¬ 
μα, λίπος, εντόσθια) βε) Σφαγμένων "μητέρων" - "αρσενι¬ 
κών αναπαραγωγής" που θα χρεώνεται κατά ποσότητα (κε¬ 
φάλια και κιλά) για τα σφαγμένα με αντίστοιχη πίστωση σε 

κεφάλια της μερίδας "μητέρων" - "αρσενικών αναπαραγω¬ 
γής" και θα πιστώνεται κατά ποσότητα (σε κιλά) ξεχωριστά 
για το κρέας και τα υποπροϊόντα (κεφάλια, δέρμα, λίπος, 
εντόσθια) βστ)Για το κρέας να τηρηθεί μερίδα που να χρε¬ 
ώνεται κατά ποσότητα (σε κιλά) με αντίστοιχη πίστωση των 
μερίδων "σφαγμένων" και των "σφαγμένων μητέρων" - "αρ¬ 
σενικών αναπαραγωγής" και να πιστώνεται κατά ποσότητα 
(κιλά) και αξία για τις πωλήσεις βζ) Για τα υποπροϊόντα (κε¬ 
φάλια, δέρμα, λίπος, εντόσθια κ.λπ.) να τηρηθεί ξεχωριστή 
μερίδα ανά υποπροϊόν ή μερίδα σύμφωνα με τον τρόπο 
που πωλούνται, που να χρεώνεται κατά ποσότητα (σε κιλά 
και την μονάδα μέτρησης που πωλούνται) με αντίστοιχη πί¬ 
στωση των μερίδων των "σφαγμένων" και των "σφαγμένων 
μητέρων" - "αρσενικών αναπαραγωγής" και να πιστώνεται 
κατά ποσότητα (μονάδα μέτρησης που πωλούνται) και αξία 
για τις πωλήσεις. 

Λόγω του τρόπου ρύθμισης των υποχρεώσεων τήρη¬ 
σης του βιβλίου αποθήκης και έκτου γεγονότος ότι η τή¬ 
ρηση βιβλίου τεχνικών προδιαγραφών αποτελεί παρεπό¬ 
μενη υποχρέωση, απαλλάσσονται από την υποχρέωση 
τήρησης του βιβλίου τεχνικών προδιαγραφών. Οι δαπά¬ 
νες παραγωγής όπως αυτές προκύπτουν από τους λογα¬ 
ριασμούς της γενικής λογιστικής να κατανέμονται στο 
χρόνο προσδιορισμού των αποτελεσμάτων με βάση κα¬ 
τάλληλα κριτήρια που θα εφαρμόζονται πάγια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουλίου 2001 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 
-♦- 

Αριθ. 1066724/503/0015 (6) 

Τρόπος τήρησης του βιβλίου αποθήκης για τις επιχειρή¬ 
σεις παραγωγής - πώλησης λογισμικού. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της περίπτωσης γ' (υποπερίπτωση γβ') 
του άρθρου 38 του Π.Δ. 186/92 (ΦΕΚ84Α') όπως τροπο¬ 
ποιήθηκε με την παράγραφο 40 του άρθρου 9 του Ν. 
2753/99 (ΦΕΚ249 Α'). 

2. Τη με αριθμ. 1039386/441 /Α0006/21 -4-2000 (ΦΕΚ571 
Β') κοινή απόφαση του Πρωθυπουργού, και του Υπουρ¬ 
γού Οικονομικών, για ανάθεση αρμοδιοτήτων Υπουργού 
Οικονομικών στους Υφυπουργούς Οικονομικών. 

3. Τον τρόπο ρύθμισης των υποχρεώσεων τήρησης βι¬ 
βλίου αποθήκης, από τις επιχειρήσεις παραγωγής - πώ¬ 
λησης λογισμικού με βάση αποφάσεις της Επιτροπής Λο¬ 
γιστικών Βιβλίων (Ε.Λ.Β.) σύμφωνα με τις διατάξεις του 
άρθρου 37του Κ.Β.Σ. 

4. Την υποχρέωση τήρησης της αναλυτικής λογιστικής 
(ομάδα 9) σύμφωνα με τις διατάξεις του Π.Δ. 1123/1980 
(Ε.Γ.Λ.Σ.) και τις γνωματεύσεις του Εθνικού Συμβουλίου 
Λογιστικής (Ε.Σ.Υ.Λ.) (270/1996, 301/1998) καθώς και τις 
διατάξεις της παραγράφου 6 του άρθρου 38 του Ν. 
2873/2000 (ΦΕΚ 285 Α'). 

5. Την σχετική πρόταση της Ε.Λ.Β. όπως διατυπώθηκε 
κατά την συνεδρίαση της 13.6.2001. 

6. Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζουμε: 


Οι επιχειρήσεις παραγωγής - πώλησης λογισμικού για 
τις διαχειριστικές περιόδους που αρχίζουν από 1.7.2001 
και στο εξής και λήγουν μέχρι και την 31.12.2007 να απαλ¬ 
λαγούν από την υποχρέωση τήρησης βιβλίου αποθήκης 
για τις δισκέτες καιτα λοιπά ηλεκτρομαγνητικά μέσα απο¬ 
θήκευσης δεδομένων. 

Για τα έτοιμα προϊόντα το βιβλίο αποθήκης να τηρηθεί 
σύμφωνα με τις διατάξεις του Κ.Β.Σ., παρεχομένης της 
δυνατότητας μη έκδοσης δελτίου εσωτερικής διακίνησης 
για τα παραγόμενα προγράμματα (έτοιμα προϊόντα). Οι 
ποσότητες των ειδών (προγραμμάτων) που εξάγονται κά¬ 
θε ημέρα για πώληση θα αποτελούν τις ποσότητες που 
παράχθηκαντην ημέρα αυτή και επομένως την εισαγωγή 
στις αντίστοιχες μερίδες αποθήκης. 

Λόγω του τρόπου ρύθμισης των υποχρεώσεων τήρη¬ 
σης του βιβλίου αποθήκης και έκτου γεγονότος ότι, η τή¬ 
ρηση βιβλίου τεχνικών προδιαγραφών αποτελεί παρεπό¬ 
μενη υποχρέωση, απαλλάσσονται οι επιχειρήσεις απάτην 
τήρηση του βιβλίου τεχνικών προδιαγραφών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουλίου 2001 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 
-♦- 

Αριθ. 1066725/504/0015 (7) 

Τρόπος τήρησης του βιβλίου αποθήκης για τις επιχειρή¬ 
σεις που ασχολούνται με την εκμετάλλευση ιχθυοτρο¬ 
φείων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της περίπτωσης γ’ (υποπερίπτωση γβ') 
του άρθρου 38 του Π.Δ. 186/92 (ΦΕΚ 84 Α') όπως τροπο¬ 
ποιήθηκε με την παράγραφο 40 του άρθρου 9 του Ν. 
2753/99 (ΦΕΚ249 Α'). 

2. Τη με αριθμ. 1039386/441/Α0006/21-4-2000 (ΦΕΚ571 
Β') κοινή απόφαση του Πρωθυπουργού, και του Υπουρ¬ 
γού Οικονομικών, για ανάθεση αρμοδιοτήτων Υπουργού 
Οικονομικών στους Υφυπουργούς Οικονομικών. 

3. Τις συνθήκες διεξαγωγής των εργασιών των Επιχει¬ 
ρήσεων που ασχολούνται με ιχθυοκαλλιέργειες καθώς 
και τον τρόπο τήρησης του βιβλίου αποθήκης από τις επι¬ 
χειρήσεις αυτές με βάση αποφάσεις της Επιτροπής Λογι¬ 
στικών Βιβλίων (Ε.Λ.Β.) σύμφωνα με τις διατάξεις του άρ¬ 
θρου 37 του Κ.Β.Σ. 

4. Την υποχρέωση τήρησης της αναλυτικής λογιστικής 
(ομάδα 9) σύμφωνα με τις διατάξεις του Π.Δ. 1123/1980 
(Ε.Γ.Λ.Σ.) και τις γνωματεύσεις του Εθνικού Συμβουλίου 
Λογιστικής (Ε.Σ.Υ.Λ.) (270/1996, 301/1998) καθώς και τις 
διατάξεις της παραγράφου 6 του άρθρου 38 του Ν. 
2873/2000 (ΦΕΚ 285 Α') . 

5. Την σχετική πρόταση της Ε.Λ.Β. όπως διατυπώθηκε 
κατά την συνεδρίαση της 13.6.2001. 

6. Το γεγονός, ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Οι επιχειρήσεις που ασχολούνται με την εκμετάλλευση 
ιχθυοτροφείων για τις διαχειριστικές περιόδους που αρ¬ 
χίζουν την 1.7.2001 και στο εξής και λήγουν μέχρι και την 
31.12.2007 να τηρήσουν το βιβλίο αποθήκης και παραγω¬ 
γής κοστολογίου με τον ακόλουθο τρόπο: 

α) Πρώτων και βοηθητικών υλών κατ’ είδος, ποσότητα 
και αξία κατά την εισαγωγή, κατά δε την εξαγωγή κατ’ εί¬ 
δος και ποσότητα βάσει των σχετικών δελτίων εξαγωγής, 
η αξία να αναγράφεται στο χρόνο προσδιορισμού των 
αποτελεσμάτων. Τα δελτία εξαγωγής να εκδίδονται με 
την εξαγωγή των ειδών από τις χερσαίες εγκαταστάσεις. 

Διευκρινίζεται ότι, σύμφωνα μετά οριζόμενα στηνπαρ. 
4 του άρθρου 8 του Κ.Β.Σ., παρέχεται η δυνατότητα πα¬ 
ρακολούθησης συνολικά μόνο κατ’ αξία σε αντίστοιχο λο¬ 
γαριασμό των βοηθητικών υλών και υλικών συσκευασίας 
των οποίων η συνολική αξία δεν υπερβαίνει το 3% του συ¬ 
νολικού κόστους των προϊόντων, με βάση τα στοιχεία της 
προηγούμενης χρήσης. 

Για τα κυτία συσκευασίας των ιχθύων, τις ταινίες συ¬ 
σκευασίας και τον πάγο, το βιβλίο αποθήκης να τηρείται 
κατ’ είδος, ποσότητα και αξία μόνο κατά την εισαγωγή, η 
εξαγωγή να προσδιορίζεται με απογραφή, στο χρόνο 
προσδιορισμού των αποτελεσμάτων. 

β) Γιατα αλιεύματα που παράγονται, να τηρήσει βιβλίο 
αποθήκης στο οποίο θα καταχωρείται κατ’ είδος, ποσό¬ 
τητα και αξία, η εξαγωγή αυτών που πωλούνται. Οι ποσό¬ 
τητες των ειδών (αλιευμάτων) που εξάγονται κάθε ημέρα 
για πώληση θα αποτελούν τις ποσότητες που παράχθη- 
καντηνημέρα αυτή και επομένως την εισαγωγή στις αντί¬ 
στοιχες μερίδες αποθήκης. Γ ια τις ποσότητες αυτές να 
εκδίδεται ημερήσιο δελτίο εισαγωγής. 

γ) Λόγω του τρόπου ρύθμισης των υποχρεώσεων τήρη¬ 
σης του βιβλίου αποθήκης και εκ του γεγονότος ότι η τή¬ 
ρηση βιβλίου τεχνικών προδιαγραφών αποτελεί παρεπό¬ 
μενη υποχρέωση, απαλλάσσονται από την υποχρέωση 
τήρησης του βιβλίου τεχνικών προδιαγραφών. Οι δαπά¬ 
νες παραγωγής όπως αυτές προκύπτουν από τους λογα¬ 
ριασμούς της γενικής λογιστικής να κατανέμονται στο 
χρόνο προσδιορισμού των αποτελεσμάτων με βάση κα¬ 
τάλληλα κριτήρια που θα εφαρμόζονται πάγια. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουλίου 2001 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 
-♦- 

Αριθ. 34919 (8) 

Τροποποίηση της 10250/26.5.1992 απόφασης 
του Νομάρχη Δυτικής Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Την αριθμ. 10250/26.5.1992 απόφαση του Νομάρχη 
Δυτικής Αττικής που δημοσιεύτηκε στο ΦΕΚ 368/ 
5.6.1992 τ.Β' και αφορά τη σύσταση στο Δήμο Χαϊδαρίου 
ιδίου Νομικού Προσώπου με το όνομα «Σχολική Επιτροπή 
6ου Γυμνασίου και 3ου Λυκείου Δήμου Χαϊδαρίου», όπως 
μεταγενέστερα τροποποιήθηκε με την αριθμ. 6359/ 
20.2.1996 απόφαση του Περιφερειακού Διευθυντή Αθη¬ 
νών η οποία δημοσιεύθηκε στο ΦΕΚ 142/8.3.1996τ.Β' και 
αφορά τη σύσταση στο Δήμο Χαϊδαρίου ιδίου Ν.Π. με το 
όνομα «Σχολική Επιτροπή 5ου Γ υμνασίου και 6ου Γ υμνα¬ 
σίου Δήμου Χαϊδαρίου». 

2. Την παράγραφο 8 του άρθρου 9 του Ν. 2640/98 (ΦΕΚ 
206/98 τ.Α'). 


3. Την αριθμ. 372/2001 απόφαση του Δημοτικού Συμ¬ 
βουλίου του Δήμου Χαϊδαρίου, που αφορά τροποποίηση 
της συστατικής πράξης του Ν.Π. με το όνομα «Σχολική 
Επιτροπή 5ου Γυμνασίου και 6ου Γυμνασίου Δήμου Χαϊ- 
δαρίου», αποφασίζουμε: 

Τροποποιούμε το άρθρο 1 της 10250/26.5.1992 απόφα¬ 
σης του Νομάρχη Δυτικής Αττικής ως εξής: 

Συστήνουμε στο Δήμο Χαϊδαρίου του Νομού Αττικής 
Νομικό Πρόσωπο με το όνομα «Σχολική Επιτροπή 6ου Γ υ¬ 
μνασίου Δήμου Χαϊδαρίου». 

Κατά τα λοιπά ισχύει ως έχει η 10250/26.5.1992 απόφα¬ 
ση του Νομάρχη Δυτικής Αττικής. 

Κάλυψη δαπάνης 

1. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Χάί- 
δαρίου ύψους 3.500.000 δρχ. για το τρέχον οικονομικό 
έτος και 3.500.000 δρχ. για καθένα από τα επόμενα οικο¬ 
νομικά έτη. 

2. Για το λόγο αυτό έχει εγγράφει πίστωση στον προϋ¬ 
πολογισμό του Δήμου Χαϊδαρίου ύψους 3.500.000 δρχ. 
σε βάρος του Κ.Α. 21-211-9-1. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 29 Ιουνίου 2001 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 34917 (9) 

Τροποποίηση της 10262/26.5.1992 απόφασης 
του Νομάρχη Δυτικής Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Την αριθμ. 10262/26.5.1992 απόφαση του Νομάρχη 
Δυτικής Αττικής που δημοσιεύτηκε στο ΦΕΚ 368/5.6.1992 
τ.Β' και αφορά τη σύσταση στο Δήμο Χαϊδαρίου ιδίου Νο¬ 
μικού Προσώπου με το όνομα «Σχολική Επιτροπή 6ου και 
15ου Νηπιαγωγείο Δήμου Χαϊδαρίου». 

2. Την παράγραφο 8 του άρθρου 9 του Ν. 2640/98 (ΦΕΚ 
206/98 τ.Α'). 

3. Την αριθμ. 370/2001 απόφαση του Δημοτικού Συμ¬ 
βουλίου του Δήμου Χαϊδαρίου, που αφορά τροποποίηση 
της συστατικής πράξης του Ν.Π. με το όνομα «Σχολική 
Επιτροπή 6ου και 15ου Νηπιαγωγείου Δήμου Χαϊδαρίου», 
αποφασίζουμε: 

Τροποποιούμετο άρθρο 1 της 10262/26.5.1992 απόφα¬ 
σης του Νομάρχη Δυτικής Αττικής ως εξής: 

Συστήνουμε στο Δήμο Χαϊδαρίου του Νομού Αττικής 
Νομικό Πρόσωπο με το όνομα «Σχολική Επιτροπή 6ου Νη¬ 
πιαγωγείου Δήμου Χαϊδαρίου». 

Κατά τα λοιπά ισχύει ως έχει η 10262/26.5.1992 απόφα¬ 
ση του Νομάρχη Δυτικής Αττικής. 

Κάλυψη δαπάνης 

1. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Χάί- 
δαρίου ύψους 2.000.000 δρχ. για το τρέχον οικονομικό 
έτος και 2.000.000 δρχ. για καθένα από τα επόμενα οικο¬ 
νομικά έτη. 

2. Για το λόγο αυτό έχει εγγράφει πίστωση στον προϋ¬ 
πολογισμό του Δήμου Χαϊδαρίου ύψους 2.000.000 δρχ. 
σε βάρος του Κ.Α. 21-211-9-1. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 29 Ιουνίου 2001 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 10452 (10) 

Σύσταση Νομικού Προσώπου Δημοσίου Δικαίου στο Δή¬ 
μο Ερινεού Ν. Αχαΐας με την επωνυμία «Ενιαία Σχολική 
Επιτροπή Γυμνασίου - Λυκείου Δ.Δ. Καμαρών». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις του άρθρου 203 του ΠΔ 410/95 και τις 
όμοιες του άρθρου 5 παρ. 8 έως 15 του Ν. 1894/1990. 

2. Την αριθμ. 102/2001 απόφαση του Δημοτικού συμ¬ 
βουλίου Δ. Ερινεού περί σύστασης ιδίου Νομικού Προ¬ 
σώπου Δημοσίου Δικαίου με την επωνυμία «Ενιαία Σχολι¬ 
κή Επιτροπή Γ υμνασίου - Λυκείου Δ.Δ. Καμαρών». 

3. Την αριθμ. 241/18.8.98 απόφασή μας που δημοσιεύ- 
θηκε στο ΦΕΚ 939/98 τ.Β' περί εξουσιοδότησης υπογρα¬ 
φών, αποφασίζουμε: 

1. Συστήνουμε στο Δήμο Ερινεού του Νομού Αχαΐας Νο¬ 
μικό Πρόσωπο Δημοσίου Δικαίου με την επωνυμία «Ενιαία 
Σχολική Επιτροπή Γ υμνασίου - Λυκείου Δ.Δ. Καμαρών». 

2. Ο σκοπός του Νομικού Προσώπου είναι: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κλπ. 

β) Η εκτέλεση μικρών έργων για επισκευή και συντήρη¬ 
ση των διδακτηρίων. 

γ) Η αποκατάσταση φθορών και ζημιών των επίπλων, 
εξοπλισμού και γενικά διδακτηριακών εγκαταστάσεων. 

δ) Η φροντίδα για την εξεύρεση άλλων πόρων και ο εφο¬ 
διασμός των Σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέ¬ 
σα που είναι απαραίτητα για την λειτουργία τους και γενι¬ 
κότερα η λήψη όλων των μέτρων που κρίνονται αναγκαία 
για τη στήριξη της διοικητικής λειτουργίας των σχολικών 
μονάδων. 

3. Το Νομικό Πρόσωπο διοικείται από εννεαμελές (9με- 
λές) Διοικητικό Συμβουλίου, αποτελούμενο από: 

α) Τον Δήμαρχο ως Πρόεδρο ή άλλο μέλος αιρετό ή μη 
που ορίζεται από αυτόν, 
β) Τον εκάστοτε Διευθυντή του Γ υμνασίου. 
γ) Τον εκάστοτε Διευθυντή του Λυκείου, 
δ) Έναν εκπρόσωπο του Συλλόγου Γονέων και Κηδεμό¬ 
νων του Γυμνασίου. 

ε) Έναν εκπρόσωπο του Συλλόγου Γ ονέων και Κηδεμό¬ 
νων του Λυκείου. 

στ) Δύο εκπροσώπους των μαθητών και 
ζ) Από δύο (2) δημότες. 

4. Η θητεία του Διοικητικού Συμβουλίου ακολουθεί τη 
θητεία της Δημοτικής περιόδου. Το Διοικητικό Συ μβούλιο 
εκλέγει Αντιπρόεδρο και Γραμματέα. 

5. Πόροι του Νομικού Προσώπου είναι: 

α( Η ετήσια επιχορήγηση του Δήμου Ερινεού. 
β) Η ετήσια επιχορήγηση του Κράτους. 


γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήρια 
και σε κάθε άλλη αρχή από τον Πρόεδρο του Δ.Σ. και όταν 
απουσιάζει ή κωλύεται, από τον αντιπρόεδρο. 

7. Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου Ερινε- 
ού. Για την αντιμετώπιση της εν λόγω δαπάνης, έχει εγ¬ 
γράφει πίστωση στον προϋπολογισμό του Δήμου μας 
ύψους 30.000.000 δρχ. στον Κ.Α. 2.212.1 με την ένδειξη 
«Επιχορήγηση Σχολικών Επιτροπών του Δήμου μας για 
λειτουργικές δαπάνες». 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Πάτρα, 10 Ιουλίου 2001 

Με εντολή Γ ενικού Γ ραμματέα Περιφέρειας 
Ο Γ ενικός Δ/ντής 
ΠΑΝΑΓΙΩΤΗΣ ΣΚΟΥΡΑΣ 

-♦- 

Αριθ. 6868 (11) 

Έγκριση Οργανισμού Εσωτερικής Υπηρεσίας του 
Κ.Α.Π.Η. Δ.Δ. Μακρυκάπας Δήμου Μεσσαπίων Νομού 
Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις της Νομοθεσίας για τη Διοικητική Απο¬ 
κέντρωση. 

2. Τις διατάξεις του Ν. 2218/94,όπως τροποποιήθηκαν 
και συμπληρώθηκαν με τους Ν. 2240/94, 2273/94 και 
2307/95, σύμφωνα με τις οποίες εγκαθιδρύθηκαν ως Β 
βαθμός Τοπικής Αυτοδιοίκησης οι Νομαρχιακές Αυτοδι¬ 
οικήσεις (Ν.Α.). 

3. Τις διατάξεις του Ν. 2503/97 (Διοίκηση, 
οργάνωση,στελέχωση της Περιφέρειας,ρύθμιση θεμά¬ 
των για την τοπική αυτοδιοίκηση και άλλες διατάξεις). 

4. Τις διατάξεις του Ν. 2539/97 (Συγκρότηση Πρωτο¬ 
βάθμιας Τοπικής Αυτοδιοίκησης). 

5. Τις διατάξεις των άρθρων 198,200 και 203, του Π.Δ. 
410/95 

6. Την αριθ. 6976/7-7-00 απόφαση της Δ/νσης Τοπ. 
Αυτ/σης καιΔ/σης Ν. Εύβοιας περί σύστασης Ν.Π.Δ.Δ. με 
την επωνυμία Κ.Α.Π.Η.- Δ.Δ.Μακρυκάπας, που δημοσιεύ- 
θηκε στο Φ.Ε.Κ. 931/Τ.Β/27-7-00 

7. Την αριθμ.2/2000 απόφαση του Διοικητικού Συμβου¬ 
λίου Κ.Α.Π.Η. Δ.Δ. Μακρυκάπας περί ψήφισης Ο.Ε.Υ. του. 

8. Την αριθμ. 144/00 απόφαση του Δημοτικού Συμβου¬ 
λίου Μεσσαπίων περί έκκρισης του Ο.Ε.Υ. του Κ.Α.Π.Η. 
Δ.Δ. Μακρυκάπας 

9. Το αριθ. 114/25-7-01 έγγραφο του Κ.Α.Π.Η. Δ.Δ. Μα¬ 
κρυκάπας 

10. Την από 24/4/01 (πρακτικό 4ο) θετική εισήγηση του 
Υπηρεσιακού Συμβουλίου του αρθ.δτου Ν.1188/81 Ν.Εύ¬ 
βοιας 

11. Τις αριθ. 5921/23-7-99 (Φ.Ε.Κ. 832Τ.Β./16-9-97) και 
αριθ. 5910/23-7-99 (Φ.Ε.Κ.1640/Τ.Β.20-8-99 ) αποφάσεις 

Γεν. Γραμ. Περιφέρειας Στ. Ελλάδας περί μεταβίβασης 
δικαιώματος υπογραφής με εντολή Γενικού Γραμματέα. 

12. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του Κ.Α.Π.Η. Μακρυκάπας ποσού 5.450.000 δρχ. η οποία 
είναι εγγεγραμμένη στον Κ. 112 του προϋπολογισμού αυ¬ 
τού, αποφασίζουμε: 

Εγκρίνουμε την αριθ.2/2000 απόφαση Διοικητικού Συμ¬ 
βουλίου Κ.Α.Π.Η. Δ.Δ. Μακρυκάπας Ν. Εύβοιας που αφο¬ 
ρά στην ψήφιση του Οργανισμού Εσωτερικής Υπηρεσίας 
κρίνοντας ότι νόμιμα έχει ληφθεί, που έχει ως εξής: 

Α. ΔΙΑΡΘΡΩΣΗ ΥΠΗΡΕΣΙΑΣ ΚΑΠΗ 

Άρθρο 1 

1 .Κοινωνική Υπηρεσία. 

2. Υπηρεσία Ιατρείου. 

3. Υπηρεσία Φυσιοθεραπείας. 

4. Υπηρεσία Οικογενειακής Βοηθού. 
δ.Υπηρεσία Εργοθεραπείας. 

6. Υπηρεσία Διοικητική (Γραμματείας-Διαχείρησης). 

Β . ΠΡΟΒΛΕΠΟΜΕΝΕΣ ΘΕΣΕΙΣ ΠΡΟΣΩΠΙΚΟΥ 

Άρθρο 2 

Οι θέσεις του πόσης φύσεως προσωπικού του Κ.Α.Π.Η. 
κατά κλάδους και βαθμούς σύμφωνα με το άρθρο 15 του 
Οργανισμού Λειτουργίας διαμορφώνεται ως εξής: 

α) Κοινωνικής Λειτουργού ή Κοινωνιολόγου: Μία θέση 
του κλάδου ΤΕ2 ή του κλάδου ΠΕΙ 
β) Φυσιοθεραπευτή: Μία θέση του κλάδου ΤΕ 10 
γ) Εργοθεραπεύτρια: Μία θέση του κλάδου ΤΕ18 
δ) Ιατρού Φυσικής Ιατρικής και Αποκαταστάσεων ή Γη- 
ριάτρου: Μία θέση 

ε) Αδελφή επισκέπτρια: Μία θέση του κλάδου ΤΕ6 
στ) Οικογενειακής Βοηθού: Μίαθέσητου κλάδου ΥΕ 16 
(Η μία θέση Οικογενειακής βοηθού να αναπληρώνεται 
από δύο άτομα όπου βέβαια είναι δυνατό με τη μορφή της 
μερικής απασχόλησης και με το ίδιο κόστος.) 

Άρθρο 3 

Σύμφωνα με το άρθρο 68 του Ν. 1416/84 το προσωπικό 
υπάγεται: 

Α) Το μόνιμο στις διατάξεις του Α μέρους του Ν. 1188/81 
και β) των ειδικών θέσεων και το με σχέση εργασίας ιδιω¬ 
τικού δικαίου στις διατάξεις του Γ μέρους του παραπάνω 
Νόμου. 

Γ. ΑΡΜΟΔΙΟΤΗΤΕΣ 
Άρθρο 4 

Κοινωνική Υπηρεσία 

Της Κοινωνικής Υπηρεσίας Προϊσταται η αρχαιότερη 
κοινωνική λειτουργός ή κοινωνιολόγος σύμφωνα με το 
άρθρο 16 παρ. 1 του Οργανισμού Λειτουργίας του 
Κ.Α.Π.Η. 

Άρθρο 5 

Υπηρεσία Ιατρείου 

Αυτής προϊσταται ο γιατρός του Κέντρου σύμφωνα με 
το άρθρο 16 παρ.2 του Οργανισμού Λειτουργίας του 
Κ.Α.Π.Η. 

Άρθρο 6 
Φυσιοθεραπεία 

Της Υπηρεσίας Φυσιοθεραπείας προϊσταται η φυσιοθε- 


ραπεύτρια και διεξάγεται σύμφωνα με το άρθρο 16 παρ. 
4του Οργανισμού Λειτουργίας Κ.ΑΠ.Η. 

Άρθρο 7 

Οικογενειακή Βοηθός 

Η υπηρεσία της Οικογενειακής Βοηθού διεξάγεται σύμ¬ 
φωνα με το άρθρο 16 παρ.6 του Οργανισμού Λειτουρ¬ 
γίας. 

Άρθρο 8 

Υπηρεσία Γραμματείας Κέντρου. 

Την Υπηρεσία Γραμματείας του Κ.Α.Π.Η. ασκούν σύμ¬ 
φωνα μετο άρθρο 15παρ. 7του Οργανισμού Λειτουργίας 
δύο από τα μέλη του Κ.Α.Π.Η. ή του Δ.Σ. Κ.Α.Π.Η. Είναι 
υπεύθυνοι για την εγγραφή στα αντίστοιχα βιβλία των με¬ 
λών του Κ.Α.Π.Η., για την είσπραξη βάση αποδείξεων των 
μελών. Είναι υπεύθυνοι για την αποστολή των αποφάσε¬ 
ων του Δ.Σ. προς κάθε αρμόδια υπηρεσία βάσει του άρ¬ 
θρου 9 παρ. 1 και 2 του Οργανισμού Λειτουργίας και φρο¬ 
ντίζουν για την έγκαιρη έγκριση των. Διεξάγουν την αλλη¬ 
λογραφία του Κ.Α.Π.Η., τηρούν το βιβλίο πρωτοκόλλου 
και γενικά οποιαδήποτε εργασία ανήκει στην αρμοδιότη¬ 
τα της Γ ραμματείας του ΚΑΠΗ . 

Άρθρο 9 

Διαχείριση τροφίμων - εφοδίων 

Την διαχείριση τροφίμων - εφοδίων του Κέντρου, ασκεί 
μέλος Δ.Σ. Κ.ΑΠ.Η. Είναι υπεύθυνος για την σωστή παρα¬ 
λαβή των αγαθών από τους προμηθευτές την διάθεση 
τους στο κυλικείο του Κ.Α.Π.Η., βάση νομίμων δικαιολο- 
γητικών και τον έλεγχο της κατανάλωσης τους. 

Άρθρο 10 

Εργοθεραπεύτρια 

Της Υπηρεσίας Εργοθεραπείας προϊσταται η εργοθε- 
ραπεύτρια και διεξάγεται σύμφωνα με το άρθρο 16 παρ.5 
του Οργανισμού Λειτουργίας του Κ.ΑΠ.Η. 

Άρθρο 11 

Οικονομική Διαχείριση 

Την Οικονομική Διαχείριση του Κ.Α.Π.Η., σύμφωνα με 
το άρθρο 15 παρ. 7 του Οργανισμού Λειτουργίας και το 
άρθρο 109 του Ν.1188/81, ασκεί υπάλληλος του Δήμου 
Μεσσαπίων που εκτελεί πρόσθετη εργασία για το σκοπό 
αυτό. 

Αυτός ενημερώνει τα λογιστικά βιβλία του κέντρου βά¬ 
σει των νομίμων δικαιολογητικών, ενημερώνει το βιλίο 
προϋπολογισμού, συμπληρώνειτις μηνιαίες καταστάσεις 
μισθοδοσίας του προσωπικού, τις καταστάσεις Φ.Μ.Υ., 
τις καταστάσεις ασφαλίσεως προσωπικού στις αντίστοι¬ 
χες χρονικές περιόδους και γενικά κάθε έντυπο που έχει 
σχέση με την οικονομική διαχείριση του Κέντρου. Τέλος 
με εντολή του Δ.Σ. συντάσσει τον απολογισμό και τον 
προϋπολογισμό του Κ.Α.Π.Η. 

Άρθρο 12 

Ταμειακή Διαχείριση 

Ο Ταμίας του Δήμου Μεσσαπίων σύμφωνα μετο άρθρο 
12 του Οργανισμού λειτουργίας και διαχειρίσεως, έχει και 
την Ταμειακή διαχείριση του Κ.Α.Π.Η. Είναι υπεύθυνος 
για την φύλαξη των χρημάτων που είναι στη διάθεση του 
Κέντρου. Καταθέτει τα χρήματα που προέρχονται από 
έσοδα - επιχορηγήσεις στην Αγροτική ή Εθνική Τράπεζα 
της Ελλάδας (υπ/μα Ψαχνών) και είναι ο μόνος που πραγ- 

ματοποιεί τις αναλήψεις κατόπιν εντολής του Προέδρου 
του Δ. Σ. για την εξόφληση των δαπανών βάσει νομίμων δι- 
καιολογητικών, των καταστάσεων αποδοχών προσωπι¬ 
κού, απόδοσης Φ.Μ.Υ. και γενικά κάθε υποχρέωσης του 
Κέντρου. 

Άρθρο 13. 

Αδελφή επισκέπτρια. 

Στο Ιατρείο του Κέντρου σύμφωνα με το άρθρο 16 
παρ.3 υπηρετεί αδελφή επισκέπτρια της οποίας τα καθή¬ 
κοντα ρυθμίζονται από το ανώτερο άρθρο του Οργανι¬ 
σμού. 

Άρθρο 14. 

Εθελόντριες Κυρίες. 

Σύμφωνα με το άρθρο 16 παρ. 8 του Οργανισμού λει¬ 
τουργίας, οι εθελόντριες προσφέρουν τις υπηρεσίες 
τους στο Κέντρο κατάτις απογευματινές ώρες, εκτός του 


ωραρίου του προσωπικού. Οργανώνουν μαζί με την Κοι¬ 
νωνική Αειτουργό ή Κοινωνιολόγο εκδηλώσεις του Κέ¬ 
ντρου και γενικά συμμετέχουν σε όλα τα προγράμματα, 
βοηθώντας σημαντικά την επιτυχία τους. 

Άρθρο 15. 

Δ. Προϊστάμενοι-Αναπλήρωση. 

Σύμφωνα με το άρθρο 11 του Οργανισμού λειτουργίας 
του Προσωπικού του Κ.Α.Π.Η., προϊσταται ο Πρόεδρος 
του Δ.Σ.. Αναπληρωτής του Προέδρου του Δ.Σ. στη διοί¬ 
κηση του προσωπικού είναι ο Αντιπρόεδρος του Δ.Σ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 29 Ιουνίου 2001 

Με εντολή Γενικού Γραμματέα Περιφέρειας 
Η Διευθύντρια 

ΓΑΡΥΦΑΛΛΙΑ ΚΕΛΑΛΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




